cyanic-selkie/wikianc huggingface dataset:
Շուշիկ Գրիգորյան
Կենսագրություն
Շուշիկ Գրիգորյանը ծնվել է 1917 թվականի մայիսի 20-ին Լեռնային Ղարաբաղի Հինշեն գյուղում։ Բեմական գործունեությունն սկսել է 1935 թվականից՝ Բաքվի հայկական թատրոնում։ 1939 թվականին, ավարտելով տեղի թատերական ուսումնարանը, տեղափոխվել է Ստեփանակերտի դրամատիկական թատրոն ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի հայ դերասաններ Կատեգորիա:Հայ կինոդերասաններ
Պոլարոիդ արտ
Պոլարոիդ արտ (Polaroid art), ժամանակակից ուղություն լուսանկարչական արվեստում։
Polaroid ընկերության տեսախցիկների կողմից նկարահանված որոշ ակնթարթային լուսանկարներ հարմար են այլընտրանքային մշակման տարբեր ձևերի համար, ինչը թույլ է տալիս հասնել տարբեր գեղարվեստական էֆեկտների։ Նկարիչները կարող էին հետաքրքիր արդյունքների հասնել հատկապես Polaroid SX-70 - ի լուսանկարները փորձարկելով. դրա համար նրանք օգտագործում էին տարբեր գործիքներ և մեթոդներ. օրինակ, յուղային ներկերով գեղանկարչության էֆեկտ ստանալու համար նրանք էմուլսիա էին չորացնում։ Սակայն, SX-70 -ը վաղուց դուրս է եկել արտադրությունից, իսկ Polaroid Originals –ի նմանատիպ արտադրանքները չունեն նույն գեղարվեստական հատկությունները, ուստի ֆոտոժապավենով փորձարկումները ի վերջո նույնպես ձախողվեցին։
Էմուլսիայի բարձրացմանը կարելի է հասնել Polaroid-ի, Fuji-ի շերտով բաժանիչ ժապավենի և Impossible Project-ի որոշ ժապավենների ջրի մեջ ընկղմումով, իսկ հետո՝ էմուլսիան տեղափոխում են նոր մակերևույթ, ինչպիսիք են փայտը, մետաղը կամ թուղթը։
Պատկերների փոխանցումը ևս մեկ մեթոդ է, որը նկարը անմիջապես շերտազատող ժապավենից տեղափոխում է նոր մակերևույթ։
Պրոֆեսիոնալ նկարիչների և լուսաինկարիչների կողմից Polaroid–ի հետ աշխատանքների տեխնիկայի լուսաբանումը արվեստի մեջ հանգեցրեց յուրօրինակ ուղղության ի հայտ գալուն։ Նման լուսանկարներով ակտիվորեն աշխատել են Ստեֆան դե Ժագերը, Ալեն Ֆլեյգը, Դևիդ Հոքնին, Լուկաս Սամարասը։
1981 թվականին արվեստի ֆրանսիացի քննադատ Պիեռ Ռեստանին, որը գրախոսություն գրեց Ars + Machina I ցուցահանդեսի կատալոգում, որը տեղի է ունեցել Ռենի մշակույթի տանը, լուսանկարչական աշխատանքների մասին արտահայտվել է հետևյալ կերպ. «Պոլարոիդ-արտը՝ ի դեմս Անդրե Մալյայի, Անժա Մանյելիի, Օդիլ Մուլինեի և Պեդրո Յուարտի, վերջին տարիներին ռազմատենչ հայտարարել է իր մասին և այդ ժամանակից ի վեր մնում է ժամանակակից լուսանկարչության մեջ առավել բաց ուղղություններից մեկը »։
Պաոլո Ջիոլին, ով նմանատիպ գեղարվեստական փորձեր էր կատարում, քննադատների կողմից բնութագրվեց որպես «նեո-պիկտորալիստ» ։
Արտաքին հղումներ
Կատեգորիա:Լուսանկարչության ժանրեր Կատեգորիա:Ժամանակակից արվեստ
Բաղդաղ
Ծանոթագրություններ
Կատեգորիա:Թուրքիայի լեռներ Կատեգորիա:Վանի նահանգ
Տունդրակտցար
Տունդրակտցար, կարծրաթևավորների ընտանիքի միջատներ։ Ընտանիքը կազմված է ավելի քան 200 տեսակից։
Նկարագիր
Սրանք մանր բզեզներ են, ունեն 1,5-5 մմ երկարություն։ Մարմինը օվալաձև է։ Բեղիկները 10 ճյուղանի են։
Էկոլոգիան և միջավայրը
Տունդրակտցարները ապրում են ջրային միջավայրում՝ փոքրիկ ջրամբարների շրջակայքում։
Տեսակ
Ընտանիքը այնքան էլ բազմազան չէ, ճանաչված է 5 տեսակ ։
Ծանոթագրություններ
Կատեգորիա:Միջատներ Կատեգորիա:Բզեզներ
Դեպի մեծ կյանքը
«Դեպի մեծ կյանքը», հայ բանաստեղծ Հովհաննես Թումանյանի հոդվածներից ։
Պատմություն
Առաջին անգամ տպագրվել է 1915 թվականին Թիֆլիսի «Հորիզոն» օրաթերթի (№ 113) մայիսի 24-ի համարում ։
Այնուհետև տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 311-312)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1915 գրականությունում
Գյոկիրմակ
Գյոկիրմակ, գետ Թուրքիայում Քըզըլըրմաք (Ալիս) գետի գլխավոր վտակներից մեկը ։
Ծանոթագրություններ
Կատեգորիա:Թուրքիայի գետեր Կատեգորիա:Քըզըլըրմաք գետի վտակներ
Բոյուքդարա (գետ)
Բոյուքդարա, գետ Թուրքիայում։ Պատկանում է Սև ծովի ավազանին և ծով է թափվում Ադինա քաղաքի մոտ։ Ավազանի մի մասը անտառապատ է։ Ոմանք սա նույնացնում են հնում հիշատակված Մեգաղոս Պոտամոս գետին ։
Ծանոթագրություններ
Կատեգորիա:Թուրքիայի գետեր Կատեգորիա:Սև ծովի ավազանի գետեր Կատեգորիա:Ռիզեի մարզ
Բասմաչություն
Բասմաչություն (Басмачество, թուրք. բասմակ` անակնկալ հարձակվել), ազգայնական զինված շարժում Միջին Ասիայում 1917-1926-ին՝ ուղղված Ռուսական կայսրության և խորհրդային ուժերի դեմ։
Բասմաչության գլխավոր գաղափարներն էին պանիսլամիզմը, պանթյուրքիզմը, ազգայնականությունը։ Անմիջական ղեկավարներն էին «Շուրա-ի-իսլամ», «Ուլե-մա», «Ալաշ» և այլ կազմակերպություններ, որոնք, 1917-ին ստեղծելով Կոկանդի ինքնավար կառավարությունը, կազմեցին բասմաչների գնդեր և ձեռնարկեցին զինված հարձակումներ խորհրդային ուժերի դեմ` նպատակ ունենալով Թուրքեստանն անջատել ՌԽՖՍՀ-ից։ Բասմաչությունը իր հզորության գագաթնակետին հասավ 1919 թվականի սեպտեմբեր-հոկտեմբերին, երբ Ֆերգանայի բասմաչների և կուլակների զինված ուժերը զավթեցին Օշը, Ջելալ-Աբադը, շրջափակեցին Անդիժանը և սկսեցին սպառնալ Ֆերգանային։ Թուրքեստանի ռազմաճակատի հրամանատար Միխայիլ Ֆրունզեի զորքերը 1920-ին պարտության մատնեցին բասմաչներին։ 1921-ի հոկտեմբերին Բուխարա ժամանեց Թուրքիայի նախկին ռազմական նախարար, ռազմական հանցագործ, 1915 թվականի Հայոց ցեղասպանության գլխավոր կազմակերպիչ Էնվեր փաշան, որին հաջողվեց միացյալ բանակի (մոտ 16 հազար մարդ) մեջ միավորել բասմաչների ցաքուցրիվ հրոսակախմբերը և 1922-ի գարնանը զավթել Բուխարայի Ժողովրդական Խորհրդային Հանրապետության տարածքների զգալի մասը։ Խորհրդային կառավարությունը և ՌԿ(բ)Կ Կենտկոմը վճռական միջոցներ ձեռնարկեցին Էնվեր փաշայի բասմաչների դեմ։ Կարմիր բանակի կանոնավոր զորամասերին մեծ օգնություն ցուցաբերեցին դեհկանների ինքնապաշտպանական, կամավոր միլիցիայի ջոկատները։ 1922-ի հունիս-հուլիսին Էնվերի բանակը պարտվեց, իսկ փաշան սպանվեց ընդհարումներից մեկի ժամանակ Հակոբ Մելքումովի հրամանատարության տակ գտնվող հեծելազորային բրիգադի կողմից օգոստոսին։
Գրականություն
Կատեգորիա:Հակակոմունիստական կազմակերպություններ
Maraaya
Maraaya սլովենական դուետ է, որը ներկայացրել է Սլովենիան Եվրատեսիլ 2015 երգի մրցույթում "Here for You" (Այստեղ՝ քեզ համար) երգով ։ Խմբի անունը ձևավորվել է համադրելով 2 անդամների անունները ։
Կարիերա
Խմբի վոկալիստ Մարյետկա Վովկը և պրոդյուսեր Ալեշ Վովկը այս խումբը ձևավորել են 2014-ին, երբ ձայնագրեցին իրենց առաջին "Lovin' Me" (Ինձ սիրելով) սինգլը։ Երգը ունեցավ բավականին մեծ հաջողություն ոչ միայն Սլովենիայում, այլ նաև Բելգիայում, Իտալիայում և Գերմանիայում։ Այս երգը հայտնվեց լեհական Bravo Hits Zima 2015-ում։
Ծանոթագրություններ
Կատեգորիա:Եվրատեսիլ 2015 երգի մրցույթ
Գաղտառիճ (կամուրջ)
Գաղտառիճ , կամուրջ Թուրքիայի Էրզրումի մարզում, Արևմտյան Եփրատի և նրա աջակոմյան վտակներից մեկի խառնարանում, համանուն գյուղի մոտ, Աշկալա քաղաքից հսրավ ։
Ծանոթագրություններ
Կատեգորիա:Թուրքիայի կամուրջներ Կատեգորիա:Էրզրումի մարզ
Ալեքսեյ Այզենման
Ալեքսեյ Սեմյոնովիչ Այզենման (Алексе́й Семёнович Айзенма́н, ), խորհրդային ռուս նկարիչ, բնանկարիչ, գծանկարիչ, մանկավարժ։
Կենսագրություն
Ալեքսեյ Այզենմանը ծնվել է 1918 թվականին Մոսկվայում, երդվյալ հավատարմատար Սեմյոն Բորիսովիչ Այզենմանի (1879-1953) և նկարչուհի Օլգա Ալեքսանդրովնա Բարիի (1879-1954) ընտանիքում։ Նկարչության առաջին դասերն ստացել է մորից, ով աշակերտել էր Լեոնիդ Պաստեռնակին։ 1933-1938 թվականներին Ալեքսեյ Այզենմանը սովորել է Մոսկվայի 1905 թվականի հիշատակի արվեստի ակադեմիայի հաստոցային գեղանկարչության բաժնում՝ Նիկոլայ Կրիմովի դասարանում ։ Նկարչությամբ է զբաղվել Պավել Կուզնեցովի ստուդիայում։
1961 թվականից անդամակցել է Մոսկվայի նկարիչների միությանն ու ԽՍՀՄ նկարիչների միությանը։
Ալեքսեյ Այզենմանը մահացել է 1993 թվականին Մոսկվայում։
Արվեստ
Ալեքսեյ Այզենմանի ստեղծագործության հիմնական գիծը Մոսկվայի քաղաքային տեսարաններն են, որ նա նկարել է ինչպես բնօրինակից, այնպես էլ հիշողությամբ, ազատ իմպրովիզացիայի ժանրում։ 1970-ական թվականների աշխատանքներն ստեղծված են տեմպերայով («Արբատի շրջանում» («В районе Арбата»), «На Садовом кольце», «Կիրովյան դարպասների մոտ» («У Кировских ворот») և այլն), իսկ ավելի ուշ շրջանի նկարներն արված են հիմնականում յուղաներկով («Գորկու փողոց» («Улица Горького»), «Մոսկովյան բակում» («В московском дворе»), «Зубовская площадь», «Նովոռոսիյսկ» և այլն)։ Մեծ ուշադրություն է դարձրել բնանկարների լուսային նրբերանգներին ։
Ալեքսեյ Այզենմանի աշխատանքները պահպանվում են Թաթարստանի Հանրապետության կերպարվեստի պետական թանգարանում, Նովոսիբիրսկի արվեստի պետական թանգարանում և մասնավոր հավաքածուներում Ռուսաստանում, Մեծ Բրիտանիայում, Շվեյցարիայում, Ֆրանսիայում, Հոլանդիայում ։
Նկարչի աշխատանքները նրա մահից հետո ցուցադրվում են Մոսկվային նվիրված ցուցահանդեսներում   ։
Արտաքին հղումներ
Կատեգորիա:Ռուս նկարիչներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ
Ռոմեն Ռոլան
Ռոմեն Ռոլան (Romain Rolland, ), ֆրանսիացի դրամատուրգ, վիպագիր, ակնարկագիր, արվեստաբան և խորհրդապաշտ, ով 1915 թվականին գրականության Նոբելյան մրցանակ է ստացել «գրականությունում իր վեհ իդեալիզմի և համակրանքի և ճշմարտասիրության համար, որով նա նկարագրել է մարդկային տարբեր տեսակներ»։
Կենսագրություն
Ծնվել է Քլեյմըսի համայնքում, Նիեվր։ Նրա տոհմածառում եղել են և՛ հարուստ քաղաքաբնակներ, և՛ գյուղացիներ։
1886 թվականին ընդունվելով Բարձրագույն դպրոց՝ սկզբում նա սկսում է փիլիսոփայություն ուսումնասիրել, սակայն նրա ազատ հոգին խանգարում է շարունակել ուսումնասիրությունը՝ գերիշխող գաղափարախոսությանը չհնազանդվելու համար։ 1889 թվականին նա գիտական աստիճան է ստանում պատմության ոլորտում և երկու տարի ապրում է Հռոմում, որտեղ Մալվիդա վոն Մեյսենբերգի հետ ծանոթությունը, ով Նիցշեի և Վագների ընկերն էր, և իտալական գլուխգործոցների բացահայտումը մեծ ազդեցություն է ունենում նրա գաղափարների ձևավորման վրա։ 1895 թվականին վերադառնալով Ֆրանսիա՝ Ռոլանը ստանում է գիտական աստիճան՝ պաշտպանելով դիսերտացիան «Ժամանակակից լիրիկական թատրոնի ծագումը» թեմայով և դոկտորական ատենախոսությունը՝ «Եվրոպական օպերայի պատմությունը Լալիից և Սկարլատիից առաջ» թեմայով։
1903 թվականին նա նշանակվում է Սորբոնում երաժշտության պատմության ամբիոնի վարիչ։
Ռոլանի առաջին գիրքը հրատարակվել է 1902 թվականին, երբ նա 36 տարեկան էր։ Լինելով հումանիստ՝ նա ընդունում էր հնդիկ փիլիսոփաների աշխատանքները։ Ռոլանի վրա մեծապես ազդեցություն էր թողել հնդկական Վեդանտա դպրոցի փիլիսոփայությունը՝ մասնավորապես Սվամի Վիվեկանանդիի աշխատանքները։ Լինելով պահանջկոտ, միևնույն ժամանակ նաև երկչոտ՝ Ռոլանին դուր չէր գալիս ուսուցանելը։ Նա անտարբեր չէր երիտասարդ սերնդի նկատմամբ։ Նրա վեպերի երիտասարդ հերոսներից էին Ժան Քրիստոֆը, Օլիվիերը և նրանց ընկերները։ Թե′ իրական կյանքում հանդիպած անձանց և թե′ իր գրքերի հերոսների հետ նա զսպված հարաբերությունների մեջ էր։ Նախ և առաջ նա գրող էր։ Վստահ լինելով, որ գրականությունը իրեն համապատասխան եկամուտ կբերի, Ռոլանը թողնում է համալսարանական աշխատանքը 1912 թվականին։ Ռոմեն Ռոլանը ամբողջ կյանքում պացիֆիստ է եղել։ 1924 թվականին Գանդիի մասին գրած իր գրքի շնորհիվ՝ Ռոլանը հանդիպում է նրա հետ 1931 թվականին։ 1928 թվականին Ռոլանը հունգարացի փիլիսոփա և գիտնական Էդմոնդ Բորդո Սզեկելի հետ հիմնադրում է Միջազգային Բիոգենիկ Հասարակությունը՝ խթանելու և ընդլայնելու իրենց գաղափարները՝ մտքի, մարմնի և հոգու ինտեգրման վերաբերյալ։ Ռոլանը տեղափոխվում է Վիլենյով, որը գտնվում է Ժնև գետի ափին, և իրեն ամբողջովին տրամադրում է ստեղծագործելու պրոցեսին։ Այս շրջանում նա առողջական խնդիրներ է ունենում, սակայն ճամփորդում է տարբեր ցուցահանդեսների մասնակցելու նպատակով։ 1935 թվականին Մոսկվա այցելությունը (Մաքսիմ Գորկու հրավերով) Ռոլանին հնարավորություն է ընձեռում հանդիպել Իոսիֆ Ստալինի հետ, ում նա համարում էր իր ժամանակների մեծագույն մարդը։ Ռոլանը համարվում էր ֆրանսիացի գրողների ոչ պաշտոնական դեսպանը Սովետական Միությունում։ Սակայն լինելով խաղաղասեր՝ նրան դուր չէին գալիս Ստալինի՝ ընդդիմությանը ճնշելու դաժան մեթոդները։ Նա փորձեց իրեն հուզող հարցերի շուրջ խոսել Ստալինի հետ և միաժամանակ ընդգրկվեց Ձախակողմյան ակտիվիստ, գրող Վիկտոր Սերժի ազատազրկման համար կազմակերպված արշավում և գրեց Ստալինին, որպեսզի վերջինս գթա Նիկոլայ Բուխարինին։ 1937 թվականին Ռոլանը տեղափոխվում է Վեզելեյ, որը 1940 թվականին գտնվում էր Գերմանիայի տիրապետության տակ։ Չդադարելով ստեղծագործել՝ Ռոլանը վերջացնում է իր հուշագրերը 1940 թվականին։ Նա նաև ավարտում է Լյուդվիգ վան Բեթհովենի կյանքի մասին իրականացրած իր երաժշտական ուսումնասիրությունները։ Նախքան մահանալը Ռոլանը գրում է «Պեժին» ((Péguy )1944), որում նա իր հիշողությունների կոնտեքստում քննում է կրոնը և սոցիալիզմը։ Ռոլանը մահանում է Վեզելեյում, 1944 թվականի դեկտեմբերի 30-ին։ 1921 թվականին Ռոլանի մոտ ընկեր ավստրիացի գրող Ստեֆան Ցվայգը հրատարակում է նրա կենսագրությունը (Ռոմեն Ռոլլան։ մարդը և իր աշխատանքները)։ Հերման Հեսսեն իր «Սիդհարթա» (Siddhartha ) պոեմը նվիրել է Ռոմեն Ռոլանին։
Le Théâtre du peuple (Մարդկանց թատրոնը)
Ռոլանի ամենանշանակալի ավանդը թատրոնում կայանում է իր ակնարկում («Մարդկանց թատրոնը», 1902 թվական) ժամանակակից թատրոնը պրոպագանդելը ։ Նա գրում է. «Նոր թատրոնի ստեղծման համար միայն մեկ կարևոր պայման գոյություն ունի. բեմը և դահլիճը պետք է բաց լինեն զանգվածների առաջ, այն պետք է ընդգրկի մարդկանց և նրանց գործողությունները»։ Գիրքը չի հրատարակվել մինչև 1913 թվականը, սակայն որոշ հատվածներ լույս են տեսել «Դրամատիկական արվեստի մասին» ամսագրում 1900-1903 թվականները ընկած ժամանակահատվածում։
Ակնարկը ավելի ընդհանրացված շարժման մաս է կազմում, որը ուղղված էր այդ դարում թատրոնի ժողովրդավարացման դեմ։ Ռոլանի գրած դրամաները բեմադրվել են 20-րդ դարի ամենանշանավոր թատրոնի ռեժիսորների կողմից (Մաքս Ռեինհարդտ, Էրվին Պիսկատոր և այլք) ։ Պիսկատորը բեմադրել է Ռոլանի «Ժամանակը կգա» դրաման Բեռլինի Կենտրոնական թատրոնում։ Պիսկատորը բեմադրության իր մոտեցումը նկարագրում է որպես «հիմնովին նատուրալիստական», որի միջոցով նա փորձել է գործողության և դեկորի մեջ հասնել հնարավոր ռեալիզմի ։
Վեպեր
Ռոլանի ամենահայտնի վեպը 10 գլխից կազմված «Ժան Քրիստոֆ» վեպն է (1903–1912)։ Նրա մյուս վեպերից են «Կոլաս Բրունոն» (1919), «Կլեռամբոլտ» (1920), «Պիեռ և Լյուս» (1920) և 7 գլխից կազմված նրա «Հմայված հոգին» վեպը (1922–1933)։
Ակադեմիական կարիերա
Նա պատմության դասախոս է աշխատել Հենրի 4-րդ լիցեյում, հետո Լուի Մեծի լիցեյում։ Հանդիսանում էր Հռոմի ֆրանսիական դպրոցի անդամ։ Երաժշտության պատմության պրոֆեսոր է եղել Սորբոնում և պատմության պրոֆեսոր Միջնակարգ դպրոցում։
Զիգմունդ Ֆրոյդի հետ ունեցած նամակագրությունը
1923 թվականին է սկսվել Զիգմունդ Ֆրեյդի և Ռոլանի միջև նամակագրությունը։ Ռոլանը հայտնաբերում է, որ այն հիացմունքը, որ նա տածում է Ֆրեյդի նկատմամբ, փոխադարձ է։ Այս նամակագրության շնորհիվ Ֆրեյդին հայտնի դարձավ այն «հսկայական զգացմունքների» հասկացողությունը, որը Ռոլանը զարգացրել էր Արևելյան միստիցիզմի ուսումնասիրության ժամանակ։
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիացի դրամատուրգներ Կատեգորիա:Ֆրանսիացի պատմաբաններ Կատեգորիա:Գրողներ այբբենական կարգով Կատեգորիա:Ֆեմինա մրցանակի դափնեկիրներ Կատեգորիա:20-րդ դարի վիպասաններ Կատեգորիա:Ֆրանսիացի երաժշտագետներ Կատեգորիա:Ֆրանսիացի արձակագիրներ Կատեգորիա:Ֆրանսիացի արվեստաբաններ Կատեգորիա:Տուբերկուլոզից մահացածներ Կատեգորիա:ԽՍՀՄ ԳԱ իսկական անդամներ Կատեգորիա:Ֆրանսիացի նոբելյան մրցանակակիրներ Կատեգորիա:20-րդ դարի ֆրանսիացի վիպասաններ Կատեգորիա:Ֆրանսիացի մանկավարժներ Կատեգորիա:Ֆրանսիացի երաժիշտներ
Հայրանտոն
Հայրանտոն, հայկական արական անուն։ Առաջացել է հայերեն հայր բառից և Անտոն անունից, որից հետևում է, որ այս անձնանունը բարդ բառ է ։ Մեկ անգամ գործածվել է 1589 թվականին ։
Ծանոթագրություններ
Կատեգորիա:Հայկական արական անձնանուններ
Ալ-Դումեյր
Ալ-Դումեյր (الضمير), քաղաք Սիրիայի Արաբական Հանրապետության հարավում՝ Ռիֆ Դիմաշկի մարզում։ Դումայի գավառում համանուն շրջանի վարչական կենտրոնն է։
Պատմություն
Զինված ընդհարումների ժամանակ քաղաքը գրավվել է ընդդիմադիր զինյալների կողմից։ 2014 թվականի նոյեմբերի 16-ին Սիրիայի զինված ուժերը սկսել են ազատագրել քաղաքը։
Աշխարհագրություն
Քաղաքը գտնվում է մարզի կենտրոնական մասում, գտնվում է Ջեբլ ալ-Դմեյրի լեռնաշղթայում, մայրաքաղաք Դամասկոսից 35 կիլոմետր հյուսիս-արևմուտք։ Տեղակայված է ծովի մակարդակից 693 մ բարձրության վրա։
Ժողովրդագրություն
Ըստ 2004 թվականի պաշտոնական մարդահամարի տվյալներով բնակչությունն կազմում է 30,542 մարդ ։ 2013 թվականի տվյալներով քաղաքի բնակչությունը կազմում է 38 532 մարդ։
Տրանսպորտ
Ամենամոտ քաղաքացիական օդանավակայնն Դամասկոսի միջազգային օդանավակայան է (Damascus International Airport) որ գտնվում է Դամասկոս քաղաքում։
Ծանոթագրություններ
Կատեգորիա:Սիրիայի քաղաքներ Կատեգորիա:Դումայի գավառ
Լը Կարլարե
Լը Կարլարե (Le Carlaret), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևելյան Պամե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09081։
Բնակչություն
Համայնքի բնակչությունը 2008 թվականին կազմում էր 209 մարդ։
Տնտեսություն
2007 թվականի տվյալներով 114 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 26-ը անգործունակ (ակտիվության ցուցանիշը 77,2 %, 1999 թվականին եղել է՝ 68,6 %)։ 88 աշխատունակ բնակիչներից 82-ը աշխատում էին (47 տղամարդ և 35 կին), անաշխատանք էին 6-ը (3 տղամարդ և 3 կին)։ 26 անգործունակ մարդկանցից 7-ը աշակերտներ կամ ուսանողներ են, 12-ը թոշակառու, 7-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ղուկաս Մադոյան
Ղուկաս Կարապետի Մադոյան, Խորհրդային Միության հերոս, փոխգնդապետ։
Կենսագրություն
Ղուկաս Մադոյանը ծնվել է 1906 թվականին Կարսի մարզի Քերս գյուղում։ 1920-1925 թվականներին զորակոչվել է ԶՈւ։ 1930-1933 թվականներին եղել է Հայկական Լեռնահրաձգային գնդի հրաձգային վաշտի հրամանատար։ Նորից զորակոչվել է 1940 թվականին։ 1924 թվականին ավարտել է դիվիզիոնային հետևակային դպրոց, 1940 թվականին՝ «Վիստրել» դասընթացը։ Հայրենական մեծ պատերազմին մասնակցել է 1941 թվականի հունիսի 22-ից։ 1942 թվականի նոյեմբերի 19-ից եղել է 3-րդ հրաձգային գումարտակի հրամանատար։ 1943 թվականի հունվարից մասնակցել է Կոտելնիկովո, Սոմսկ, Զերնոգրադ, Բատայսկ քաղաքների ազատագրմանը։ 1943 թվականի փետրվարի 8-ի գիշերը Մադոյանի հրաձգային գումարտակը գրավել է Դոնի Ռոստով կայարանի մասը կազմող երկաթուղային հանգույցը, իսկ առավոտյան գլխավորել է հրաձգային բրիգադի ընտրյալ ջոկատ, որի հետ 1943 թվականի փետրվարի 8-14-ին պաշտպանել է Դոնի Ռոստովի կայարանը։ Հերոսական պաշտպանության 6 օրվա ընթացքում Մադոյանի ջոկատը ետ է մղել հակառակորդի 43 հակագրոհ, բայց պահել է կայարանը մինչև համալրման գալը, ոչնչացրել է 300 զինվոր, 35 ավտոմեքենա, 10 մոտոցիկլ, տանկ, 3 կրակակետ։ Մարտական առաջադրանքի օրինակելի կատարման, Դոնի Ռոստովի պաշտպանական մարտերում ցուցաբերած արիության և հերոսության համար 3-րդ հրաձգային գումարտակի (159-րդ առանձին Հրաձգային բրիգադ, 28-րդ Բանակ, Հարավային ռազմաճակատ) հրամանատար ավագ լեյտենանտ Ղ. Կ. Մադոյանին ԽՍՀՄ ԳԽՆ 1943 թվականի մարտի 31-ի հրամանագրով շնորհվել է Խորհրդային Միության հերոսի կոչում, պարգևատրվել է Լենինի շքանշանով (№ 11415) և «Ոսկե աստղ» մեդալով (№ 731, ԽՄՀ գրքույկ № 872, ԽՍՀՄ ԳԽՆ վկայական № 1343, Շքանշանային գրքույկ № 220632)։ 1944 թվականի հոկտեմբերի 10-ին Դեմբիցայի (Լեհաստան) ազատագրման մարտերում ծանր վիրավորվել է։ 1944 թվին ավարտել է Մ. Ֆրունզեի անվան ռազմական ակադեմիան։ Առողջության պատճառով զորացրվել է 1944 թվականին։ Փոխգնդապետ (Հր. ԽՍՀՄ ՊԺԿ, N 01679, 17.05.44)։ 1945-1946 թվականներին Երևանի քաղխորհրդի բաժնի պետ, 1946 թվականին՝ ՀԽՍՀ առևտրի փոխնախարար, 1946-1948 թվականներին սովորել է կուսակցական դպրոցում, 1948-1952 թվականներին եղել է ՀԽՍՀ սոցապահովության փոխնախարար, 1952-1961 թվականներին՝ նախարար, 1961-1975 թվականներին ՀԽՍՀ նախարարների խորհրդում խորհրդական։ Մահացել է 1975 թվականի հունիսի 11-ին ։
Ծանոթագրություններ
Կատեգորիա:Երկրորդ համաշխարհային պատերազմին մասնակցած հայեր Կատեգորիա:Խորհրդային Միության հերոսներ Կատեգորիա:Խորհրդահայեր Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Լենինի շքանշանի ասպետներ Կատեգորիա:Ստալինգրադի ճակատամարտի մասնակիցներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Հակոբ Մելոյան
Հակոբ Համբակի Մելոյան, խորհրդային հայ դերասան։
Կենսագրություն
Հակոբ Մելոյանը ծնվել է 1908 թվականին Դիլիջան քաղաքում։ 1939 թվականից` Ստեփանակերտի դրամատիկական թատրոնի դերասան ։
Մահացել է Բաքվում ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ Կատեգորիա:Թատրոնի դերասաններ
Բել Գաննես
Բել Սորենսեն Գաննես (Belle Sorenson Gunness), ի ծնե Բրունհիլդ Պոլսդատեր Սթորշեթ (Brynhild Paulsdatter Størseth,), նորվեգական ծագմամբ ամերիկացի սերիական մարդասպան։
Բելը ֆիզիկապես ուժեղ կին է եղել։ Ունեցել է 183 սմ հասակ և 90 կիլոգրամ քաշ։ Նա սպանել է իր սիրեկանների մեծ մասին, ինչպես նաև իր երկու դուստրերին՝ Միրթլին և Լյուսիին։ Հնարավոր է, որ նա մեղավոր է նաև իր երկու ամուսինների և բոլոր երեխաների մահվան մեջ։ Գաննեսի կողմից սպանությունների իրականացման մոտիվացիա են հանդիսացել ապահովագրական վճարները, փողերը և այլ արժեքներ, ինչպես նաև հնարավոր վկաների վերացումը։ Որոշ տվյալներով մի քանի տասնամյակում սպանել է 25-ից մինչև 40 մարդու ։
Վաղ տարիներ
Բավականին վիճելի է Բել Գաննեսի ծագումնաբանության հարցը։ Նրա կենսագիրների մեծ մասը պնդում է, որ Բելը ծնվել է Նորվեգիայում, լճից ոչ հեռու գտնվող Սելբու կոմունայում, Սյոր Թրյոնգելագ ֆյուլքեում։ Ի ծնե անվանումը եղել է Բրունգիլդա Պոլսդատեր Սթորշեթ։ Նրա հայրը եղել է քարագործ Պաուլ Պեդերշեն Սթորշեթը, իսկ մայրը՝ Բերիթ Օլսդաթերը։ Բելը եղել է ընտանիքի ութերորդ՝ կրտսեր զավակը։ Ընտանիքը բնակվել է Կենտրոնական Նորվեգիայի ամենամեծ քաղաքի՝ Տրոնհեյմից հարավ-արևելք գտնվող Սթորշեթ ֆերմայում։
2006 թվականին նկարահանված իռլանդական փաստավավերագրական ֆիլմում նկարագրվում են չհաստատված փաստեր, որոնք վերաբերում են Բելի կյանքի վաղ տարիներին։ Ֆիլմում նշվում է, որ Բելը վիժել է, երբ մի տղամարդ հարձակվել է նրա վրա և ոտքով հարվածել փորին։ Այդ մարդը եղել է հարուստ ընտանիքից և երբևիցե չի կասկածվել կատարած մեղքի համար։ Գաննեսի ծանոթները պատմել են, որ այդ դեպքից հետո Բելը շատ է փոխվել։ Շուտով Բելիվրա հարձակված տղամարդը մահացել է՝ իբր ստամոքսի քաղցկեղից։ Աղքատության մեջ մեծացած Գաննեսը սկսել է աշխատել մեծ ֆերմաներում։ Աշխատելով երեք տարի՝ գումար է տնտեսել ԱՄՆ տեղափոխվելու համար։
Հետևելով իր քրոջ՝ Նելլի Լարսոնի օրինակին, ով տեղափոխվել էր ԱՄՆ, Գաննեսը 1881 թվականին հասել է ԱՄՆ և փոխել անունը։ Սկզբնական շրջանում աշխատել է որպես սպասուհի։
Առաջին զոհը
1884 թվականին Բել Գաննեսը ամուսնացել է Չիկագոյից Մեդս Սորենսենի հետ։ Մեկ տարի անց նրանք բացել են իր հրուշակեղեցի խանութը։ Բիզնեսը մեծ եկամուտներ չի բերել, իսկ խանութը այրվել է մեկ տարի անց։ Նրանք վերցրել են ապահովագրությունն և մեկ այլ տուն գնել։
Սև այրու մահը մինչ օրս մնում է գաղտնի։ Հանցագործը հանկարծակի անհետացել է։ Որոշ ժամանակ անց ոստիկանությունը գտել է նրա գլխատված և խոշտանգված մարմինը։ Այն հարցը, թե արդյոք մասունքները պատկանել են Բելին, մինչ օրս պարզ չէ, քանի որ 2007 թվականին՝ փորձաքննության ժամանակ ԴՆԹ-ի անցկացման համար չեն եղել բավարար փաստեր, որոնք հիմք կտային ժխտելու ոստիկանության եզրակացությունները։
Ծանոթագրություններ
Կատեգորիա:Ամերիկացի սերիական մարդասպաններ
Արուս Ղազումյան
Արուս Գուրգենի Ղազումյան, խորհրդային հայ դերասան։ ՀԽՍՀ վաստակավոր արտիստ (1955)։
Կենսագրություն
Արուս Ղազումյանը ծնվել է 1909 թվականի մարտի 8-ին Իջևան քաղաքում։ 1930 թվականին ավարտել է Երևանի թիվ 1 պետական (այժմ` Սունդուկյանի անվան) թատրոնի ստուդիան, խաղացել շրջիկ թատերախմբերում, 1934 թվականից` Ստեփանակերտի հայկական դրամատիկական թատրոնի դերասանուհի ։
Մահացել է 1970 թվականի նոյեմբերի 25-ին Ստեփանակերտում ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի հայ դերասաններ
Գոմեր (գետ)
Գոմեր, գետ Հայկական լեռնաշխարհում, Եփրատի ավազանում։ Սկիզբ է առնում Սեպուհ լեռան լանջերից և հոսում էրզրումի նահանգի Կամախի շրջանով ։
Ծանոթագրություններ
Կատեգորիա:Թուրքիայի գետեր Կատեգորիա:Սև ծովի ավազանի գետեր Կատեգորիա:Էրզրումի նահանգ
Ադալինի դարը
«Ադալինի տարիքը» (The Age of Adaline), ռոմանտիկ մելոդրամա ֆիլմ, որի ռեժիսորը Լի Թոլանդ Կիրգերն է, իսկ ֆիլմի հերոսուհին՝ Բլեյկ Լայվլին ։ Ռուսաստանում պրեմիերան տեղի է ունեցել 2015 թվականի մայիսի 21-ին ։ Ֆիլմի կարգախոսն է. «Աշխարհը փոխվեց անցած դարում։ Ադալինը՝ ոչ» («The world has changed in the last century. Adaline has not»)։
Սյուժե
Փրկվելով վտանգավոր ավտովթարից 29-ամյա Ադալինը դադարում է ծերանալ։ Մի քանի տասնամյակ անց նա հանդիպում է այն մեկին, ում համար նա պատրաստ է զոհաբերել իր անմահությունը։
Արձագանքներ
Ֆիլմը քննադատների կողմից տարբեր գնահատականներ է ստացել։ Rotten Tomatoes կայքում ֆիլմը ունի 54%, իսկ միավորներով 10-ից 5,6 ։ Metacritic կայքում ֆիլմն 100 միավորից արժանացավ 51-ին ։
Աղբյուրներ
Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Lionsgate ֆիլմեր Կատեգորիա:Վանկուվերում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:2015 դրամա ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների ֆիլմեր
Հեղնար
Հեղնար, հայկական իգական անուն։ Առաջացել է հայերեն ժողովրդական եղնար՝ «էգ եղնիկ» բառից ։ Հիշատակվել է 1653 թվականին անթվական մի հիշատակարանում ։ 1701 թվականին հիշատակվել է Եղինար ձևով ։
Ծանոթագրություններ
Կատեգորիա:Հայկական իգական անձնանուններ
Տոնապետ Լյուլեճյան
Տոնապետ Լյուլեճյան, մանկավարժ, հրապարակախոս։
Աշխատակցել է «Արևելյան մամուլում», «Մանզումեի էֆքայր», «Կոչնակ» և այլ պարբերակնների, իր ստորագրությամբ կամ Բագրատ ծածկանունով։ Թարգմանել է Լոնգաֆելլոյի «Իջանջելին»։ 1955 թվականին Ֆրեզնոյում հրատարակվել է նրա գրական երկերը պարունակող «Հասկաքաղ գրական վաստակին» գիրքը, որը բաղկացած է 691 էջից։
Աղբյուրներ
Կատեգորիա:Հայ մանկավարժներ Կատեգորիա:Եյլի համալսարանի շրջանավարտներ Կատեգորիա:Կոռնելի համալսարանի շրջանավարտներ Կատեգորիա:Հայ թարգմանիչներ Կատեգորիա:Հայ հրապարակախոսներ
Կուտնեյ ազգային պարկ
Կուտնեյ ազգային պարկ (Kootenay National Park), գտնվում է Կանադայի Բրիտանական Կոլումբիա նահանգի հարավարևելյան հատվածում։ Զբաղեցնում է կանադական ժայռոտ լեռներից 1406 կմ2 տարածք և կազմում է Համաշխարհային ժառանգության օբյեկտի մի մաս։ Հարավարևելյան մուտքի մոտ պարկը գտնվում է 918 մետր բարձրության վրա, Դելտաֆորմ լեռների հատվածում՝ 3424 մետր բարձրության։ Կուտնեյը Կանադական ժայռոտ լեռների սահմանային չորս լեռնային պարկերից մեկն է. մյուս երեք ազգային պարկերն են՝ Բանֆ ազգային պարկ (արևելք), Յոհո ազգային պարկ (հյուսիս), Ջասպեր ազգային պարկ, որը Կուտնեյի հետ սահման չունի։
Պատմություն
Ի սկզբանե կոչվել է «Կուտնեյ դոմինիոն պարկ», ստեղծվել է 1920 թվականին Բրիտանական Կոլումբիա նահանգի և Կանադայի դաշնային կառավարության միջև համաձայնագրի շրջանակներում՝ կառուցելու մայրուղի ավտոճանապարհի ցանկացած կողմի հողատարածքի փոխարեն։ 94 կիլոմետր երկարությամբ նորակառույց Բանֆ-Ուինդերմեր մայրուղու երկու կողմերում կառուցված 8 կիլոմետր երկարությամբ հողատարածքը դարձավ ազգային պարկ։
Հազարավոր տարիներ պարկի տարածքը եղել է կուտնեյ (կամ կտունահա) և քինբասքեթ հնդկական համայնքների բնակության ավանդական վայր։ Հնագետների կարծիքով` լեռներում տեղակայված են եղել սեզոնային որսորդական կայանատեղեր։ Բացի այդ, հնդկացիները պարբերաբար հատում էին սարերը՝ լեռների արևելքում գտնվող հարթավայրերում բիզոններ որսալու համար ։
Պարկի անունը գալիս է Կուտնեյ գետի անունից, որն այգով հոսող երկու հիմնական գետերից մեկն է, մյուսը Վերմիլիոն գետն է։ Մինչ Վերմիլիոն գետն ամբողջովին գտնվում է այգու ներսում, Կուտնեյ գետի ակունքը գտնվում է պարկի սահմանից դուրս և պարկ է հոսում անցնելով Ժայռոտ լեռներ ջրուղին՝ ի վերջո միանալով Կոլումբիա գետին։ BC Highway 93 մայրուղին (Բանֆ-Ուինդերմեր մայրուղի) երկու գետերի երկայնքով անցնում է զբոսայգու միջով։
Պարկի տարածքում տեղակայված և երկաթով հարուստ սառն աղբյուրները վաղուց են գրավել հնդկացիներին լեռների տարբեր կողմերից։ Այս վայրում արդյունահանվում էր «կարմիր հողը», կամ կարմիր օքրան նկարչության համար։ 20-րդ դարի սկզբում կատարվում էր կարմիր օքրայի առևտրային արդյունահանումը։
Ֆիզիկա-աշխարհագրական բնութագրեր
Ժայռոտ լեռները կազմավորվել են երկրակեղևի շարժումների հետևանքով, երբ արևմութքից շարժվող ուժերը ճնշել են ժայռերը` կոտրելով նրանք և ստեղծելով ծալքեր։ Հետագա էրոզիան ազդել է գետերի և լճերի, հովիտների և կիրճերի գոյացմանը։
Միայն Կուտնեյ պարկում` նրա հարավային մասում է տեղակայված լեռնային գոգահովիտ (Rocky Mountain Trench): Գոգահովիտը ներկայացնում է իրենից երկար հովիտ` ձգված ԱՄՆ-ի սահմանից մինչև Յուկոնի սահմանը, որն առանձնացնում է ժայռոտ լեռներն շատ ավելի հին Կոլումբիա լեռներից։
Պարկի տարածքում տեղակայված են ինչպես տաք, այնպես էլ սառը աղբյուրներ։ Տաք աղբյուրները գտնվում են Սինքլեր կիրճում (Sinclair Canyon) և Ռեդուոլ բեկվածքում (Redwall Fault): Սառն աղբյուրները, որոնք հարուստ են երկաթով, տեղակայված են Փեյնթ Փոթսում (Paint Pots):
Տուրիզմ
Այգու հիմնական տեսարժան վայրերն են Ռադիումի հիդրոթերմալ հանքավայրերը, Օլիվեր լիճը, Մարմարե կիրճը, Սինքլեր կիրճը։ Տաք աղբյուրների լողավազանի ջեմաստիճանը հասնում է 35-47 °C : Paint Pots-ը երկաթով հարուստ սառը հանքային աղբյուրների խումբ է, որոնք բխում են մի քանի փոքր ավազաններով և երկրի վրա առաջացնում մուգ կարմրանարնջագույն երանգ։ Մինչև 20-րդ դար Paint Pots-ն առաջին ազգերի խմբերի համար եղել է օքրա ներկանյութի հիմնական աղբյուրը։
Ռադիումի հիդրոթերմալ հանքավայրերից տասը րոպե հեռավորության վրա է գտնվում Օլիվեր լիճը, որը հայտնի զբոսավայր է՝ շրջապատված կարճ արահետներով։
Երկրաբանություն
Պարկում գերակշռում են նստվածքաշերտային ժայռոտ լեռները և սառցադաշտային հովիտները մինչև Պլեյստոցեն նստվածքներ։
Պարկի հյուսիսարևմտյան անկյունում կան հրաբխային մագմատիկ ապարներ, որոնք հայտնի են որպես Սառցե գետի համալիր, որը պարունակում է սոդալիտի (դեկորատիվ քարեր) պաշարներ։ Տաք աղբյուրների շրջակայքի բլուրները հիմնականում տուֆից են, կալցիումի կարբոնատային ապարներից, որը ձևավորվում է գերակշռող տաք աղբյուրի ջրի սրընթացությամբ, երբ հասնում է ջրի սառը մակերեսին։
Պարկի հարավարևմտյան անկյունում գտնվող ժայռերը կազմում են Պուրսել լեռների հին տարածքի մաս, իսկ պարկի արևելյան հատվածի լեռներն ավելի երիտասարդ Ժայռոտ լեռների մաս են կազմում։
Ֆլորա և ֆաունա
Պարկի տարածքում ներկայացված են տարբեր բնագոտիներ` սառույցները և քարերը, ծառերի գծից բարձր ալպիական տունդրան, սուբալպիական մարգագետինները և ծառերի մակարդակից ցածր անտառները, լեռնային հովիտները ներառյալ։ Բուսական և կենդանական աշխարհի հիմնական բազմազանությունը նարկայացված է լեռնային հովիտներում։ Պարկի հարավարևմտյան մասում ներկայացված են Կեղծթսուգա կենիատերևը, դեղին կաղամախին, հացազգիները։ Այստեղ կարելի է նաև հանդիպել կակտուսներ։ Պարկի կենդանական աշխարհը նույնպես հարուստ և բազմազան։ Պարկում ապրում են գրիզլիներ և սև արջեր, Մակենզիի հովտային գայլեր, կոյոտներ, պումաներ, լուսաններ, կղխեր, կզաքիսներ, արջամկներ, սևապոչ և սպիտակապոչ եղնիկներ, որմզդեղներ, լեռնային այծեր, ձյունե խոյեր և ոսկեփայլ սկյուռներ։
Լեռնային այծերը, որոնք ապրում են Վարդլ լեռան ստորոտներին, հանդիսանում են որպես պարկի խորհրդանիշ և գտնվում են նրա հատուկ պաշտպանության ներքո։
Համաշխարհային ժառանգության օբյեկտ
Պարկը Կանադայի Ժայռոտ լեռների պարկերը ձևավորող այլ ազգային և նահանգային զբոսայգիների հետ մեկտեղ 1984 թվականին հայտարարվել է ՅՈՒՆԵՍԿՕ-ի համաշխարհային ժառանգության վայր։
Արտաքին հղումներ
Կատեգորիա:Կանադայի ազգային պարկեր Կատեգորիա:1920 հիմնադրումներ Կանադայում Կատեգորիա:Կատեգորիա ԲՊՀՄ II Կատեգորիա:Ազգային պարկեր
Լիա Միշել
Լիա Միշել (Lea Michele, ), ամերիկացի դերասանուհի, երգչուհի և գրող ։ Նա հայտնի է դարձել շնորհիվ Glee հեռուստասերիալի, որտեղ խաղացել է Ռեյչել Բերրիի դերը ։
Անձնական կյանք
2012 թվականի հունվարից մինչև 2013 թվականի հուլիսը Լիան հանդիպում էր «Glee» հեռուստասերիալում նկարահանվող իր կոլլեգայի՝ Քորի Մոնթեյնի հետ ։ 2013 թվականի հուլիսի 13-ին Մոնթեյնը հայտնվել է մահացած վիճակում Վանկուվերի Pacific Rim Hotel-ում  ։ Լիայի «If You Say So» երգը նվիրված է Քորիին ։ 2014 թվականից նա հանդիպել է մոդել Մետյու Պեստի հետ։ 2016 թվականի փետրվարին նրանք բաժանվել են։
Կենդանիները տիեզերքում
Մինչև մարդկանց տիեզերք թռչելը կենդանի օրգանիզմի վրա ուղեծրային և ենթաուղեծրային թռիչքների կենսաբանական ազդեցությունն ուսումնասիրելու նպատակով տիեզերք են ուղարկվել կենդանիներ, այդ թվում նաև ֆիզիոլոգիական տեսանկյունից մարդուն ամենամոտը համարվող կապիկներ։ Նախքան դեպի տիեզերք մարդու առաջին թռիչքը տիեզերք կենդանիների ուղարկումը նպատակ ուներ ստուգել, թե կենդանի կմնան արդյոք ապագա տիեզերագնացները թռիչքից հետո, իսկ եթե այո, ապա թռիչքն ինչպես կազդի նրանց առողջության վրա։ Հետագայում կենդանիներ տիեզերք ուղարկել են կենսաբանական տարբեր գործընթացների, միկրոձգողականության էֆեկտների ուսումնասիրման և գիտահետազոտական այլ նպատակներով։
Շներ
Շների միջոցով կենսաբանական գիտափորձերի շարքը ներառում էր գեոֆիզիկական և տիեզերական հրթիռներով կենդանի էակների թռիչքի հնարավորության ուսումնասիրությունները, բարձր կազմավորում ունեցող կենդանիների վարքի դիտումը այդպիսի թռիչքի պայմաններում, ինչպես նաև բարդ երևույթների հետազոտումը երկրամեր տարածքում։
Գիտնականները հետազոտել են ֆիզիկական և տիեզերական բնութագրերի մեծ մասի՝ ծանրության ուժի, թրթռումների և գերբեռնվածության փոփոխությունների, տարբեր ինտենսիվության ձայնային և աղմկային գրգռիչների, տիեզերական ճառագայթման ազդեցության, հիպոկինեզիայի և թերշարժունակության ազդեցությունը կենդանիների վրա։ ԽՍՀՄ-ում այդպիսի գիտափորձերի անցկացման ժամանակ լրացուցիչ փորձարկել են հրթիռի գլխամասն ուղևորների հետ վթարային փրկարարական համակարգը ։
Կապիկներ
Ֆիզիոլոգիական տեսանկյունից մարդուն ամենամոտը համարվող կապիկները բազմիցս ենթարկվել են ուղեծրային և ենթաուղեծրային թռիչքների ինչպես մարդու՝ տիեզերք առաջին անգամ թռչելուց առաջ, այնպես էլ հետո։ ԱՄՆ-ում սկզբնական շրջանում կապիկներին տիեզերք են ուղարկել 1958-1961 թվականներին, մեկական թռիչք էլ կատարվել է 1969 և 1985 թվականներին։ Ֆրանսիայում կապիկներով ենթաուղեծրային թռիչքներ են կատարվել 1967 թվականին, Արգենտինաում՝ 1969-1970 թվականներին, Իրանում՝ 2011 թվականից սկսած, ԽՍՀՄ-ում ու Ռուսաստանում՝ 1983-1996 թվականների ընթացքում։ Ընդհանուր առմամբ տիեզերք է ուղարկվել 32 կապիկ, նրանցից յուրաքանչյուրն ուներ միայն մեկ առաքելություն։ Օգտագործվել են մի քանի տեսակների կապիկներ, այդ թվում՝ մակակ-ռեզուսներ (մեծամասնությունը), լայնաքիթ կապիկներ և սովորական սկյուռ-կապիկներ, ինչպես նաև խոզապոչ մակակներ։ ԱՄՆ-ում «Մերկուրի» ծրագրի շրջանակներում թռել են Հեմը և Էնոսը։
Սկզբնական շրջանում փորձարկվող կապիկների մահացության մակարդակը շատ բարձր էր. 1940-1950-ական թվականներին ԱՄՆ-ից տիեզերք ուղարկված կենդանիների կեսից ավելին մահացել են առաջադրանքի կատարման կամ էլ դրանից կարճ ժամանակ անց։ Հետագայում թռիչքների անվտանգությունն զգալիորեն աճեց. 1980-ական թվականներին և ավելի ուշ ԽՍՀՄ-ից և ԱՄՆ-ից տիեզերք ուղարկված կապիկները, որպես կանոն, ողջ էին մնում։
Կատուներ
Հոկտեմբերի 24-ին Ֆրանսիան փորձել է տիեզերք ուղարկել երկրորդ կատվին, սակայն հրթիռը վթարի է ենթարկվել ։
Բազմաթիվ պնդումներ կան այն մասին, որ տիեզերքում իր տեսակի առաջին ներկայացուցիչը եղել է Ֆելիքս կատուն։ Դա իր արտացոլումն է գտել փոստային մի քանի նամականիշներում՝ նվիրված տիեզերական հետազոտություններին։ Սակայն ըստ Ֆրանսիայի տիեզերական ծրագրում անմիջականորեն ներգրավված վիրաբույժ Ժերար Շատելյեի՝ այդպիսի կատու երբեք էլ գոյություն չի ունեցել ։
1958 թվականին ամերիկյան թերթերը գրել են, որ Բրազիլիան նախապատրաստվում է 1959 թվականի հունվարի 1-ին տիեզերք կատու ուղարկել, սակայն այդ թռիչքի իրագործման ոչ մի ապացույց չի գտնվել ։
Իրանը 2013 թվականին՝ տիեզերք կապիկներ բարեհաջող ուղարկելուց հետո, հայտարարել է երկրի խորհրդանիշ պարսկական կատու տիեզերք ուղարկելու պլանների մասին ։
Կրիաներ
«ԽՍՀՄ լուսնային ծրագրի» շրջանակներում 7К-Л1 օդանավի թռիչքա-նախագծային փորձարկումներով նախատեսվում էր ուսումնասիրել, թե ինչպես է ծանրաբեռնվածությունն ազդում կենդանի օրգանիզմների վրա։ 7К-Л1 № 9 օդանավը բարեհաջող բաց է թողնվել 1968 թվականի սեպտեմբերի 15-ին։ Տիեզերանավում, որ մամուլում անվանված էր «Զոնդ-5», գտնվում էին կենդանի օբյեկտներ՝ միջինասիական 2 կրիաներ, դրոզոֆիլաներ, աղորեպաններ, կոկոններով տրադեսկանցիաներ, HeLa բջիջներ, բարձրագույն բույսերի՝ ցորենի, սոճու, գարու սերմեր, քլորելա ջրիմուռ սնուցիչ տարբեր միջավայրերում, լիզոգենային բակտերիաների տարբեր տեսակներ և այլն։
1968 թվականի սեպտեմբերի 21-ին արձակված «Զոնդ-5» կայանը մտել է բալիստիկական հետագիծով Երկրի մթնոլորտ և ջրէջք կատարել Հնդկական օվկիանոսի ջրատարածությունում։ Երբ խորհրդային նավի նավաստիները պատրաստվում էին բաց թողնված սարքը տախտակամած բարձրացնել, լսեցին, որ նրա ներսում ինչ-որ բան է խշխշում, իսկ հետո հաջորդել է հարվածի ձայնը։ Նորից խշխշոց և նորից հարված... Ենթադրվել է, որ կայանում, ըստ երևույթին, ինքնալիկվիդատոր է տեղադրված։ Աշխատանքները դադարեցվել են մինչև այն պահը, քանի դեռ կապ չեն հաստատել «Զոնդ-5» կայանի վրա աշխատող գիտնականների հետ։ Նավաստիները նրանցից իմացել են, որ խշխշացնում են կրիաները, որոնք որպես փորձարարական կենդանիներ գտնվում էին փորձարկվող մեկուսախցում։ Արձակված կայանը բարձրացվել է խորհրդային օվկիանոսագրական արշավախմբի «Վասիլի Գոլովին» նավը և 1968 թվականի հոկտեմբերի 3-ին հասցվել Բոմբեյ, որտեղից էլ ինքնաթիռով տարվել է Մոսկվա։ Կրիաները սարքավորումից դուրս են բերվել Մոսկվայում՝ ՓՄԿՆԲ արտադրամասում և հանձնվել գիտնականների տնօրինությանը։ Թռիչքից կրիաները վերադարձել են նորմալ, սակայն, ըստ որոշ տվյալների, գերբեռնվածության պատճառով, որ վայրէջքի ժամանակ հասնում էր 20 միավորի, նրանցից մեկի ակնակապիճից աչքը դուրս է եկել։
Երկիր վերադառնալուց հետո կրիաներն ակտիվ էին՝ շատ էին շարժվում, ուտում էին ախորժակով։ Փորձի ժամանակ նրանք կորցրել էին իրենց զանգվածի 10 %-ը։ Արյան ուսումնասիրությունն էական ոչ մի տարբերություն չբացահայտեց։ «Զոնդ-5» կայանն աշխարհում առաջին անգամ իրականացրեց թռիչք դեպի Լուսին և 7 օր անց վերադարձավ Երկիր՝ մթնոլորտ մտնելով տիեզերական երկրորդ արագությամբ ։
ԽՍՀՄ-ը 1975 թվականի նոյեմբերի 17-ին «Սոյուզ-20» անօդաչու տիեզերանավով ուղեծրային թռիչքի է ուղարկել կրիաների (այդ ժամանակ սահմանվել է 90 օր տիեզերքում կենդանի գտնվելու ռեկորդ), իսկ 1976 թվականի հունիսի 22-ին արձակվել է «Սալյուտ-5» ուղեծրային կայանը։
2010 թվականի փետրվարի 3-ին 2 կրիաներ Իրանից արձակված հրթիռով ենթաուղեծրային բարեհաջող թռիչք են կատարել։
Տիեզերքում եղած այլ կենդանիներ
Ինչպես օդաչուով ղեկավարվող, այնպես էլ անօդաչու բիոարբանյակներով կատարվող փորձերի ընթացքում տիեզերքում եղել են ծովախոզուկներ, առնետներ, մկներ, լորեր , տրիտոններ, գորտեր, փորոտանիներ և ձկների որոշ տեսակներ։ Հայտնի են նաև համստերների և գեկոնների ՝ տիեզերք ուղարկման փորձեր։
Երկրի առաջին կենդանիները, որ ծնվել են տիեզերքում, խավարասերներն են՝ Նադեժդայի ձագերը։
Արտաքին հղումներ
Կատեգորիա:Կենդանիները տիեզերքում
Ռիտուալ (ֆիլմ, 2001)
Ռիտուալ (Ritual), ամերիկյան ֆիլմ։ Թողարկվել է 2001 թվականին։ Ռեժիսորը Ավի Նեշերն է։
Սյուժե
Բժիշկ Էլիս Դոջսոնին ազատել էին աշխատանքից այն բանից հետո երբ նրա հիվանդը մահացել էր։ Աշխատանք որոնելով Ճամայկայում, նա հանդիպում է մի երիտասարդի՝ Ուելսի Կլեյբորն անունով, որին պետք է բուժի։
Ընդունում
Ֆիլմը Rotten Tomatoes կայքում ունեցել է 44% վարկանիշ ։
Արտաքին հղումներ
Կատեգորիա:2001 ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան սարսափ ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր Կատեգորիա:Ամերիկյան կոմիքսների էկրանավորումներ Կատեգորիա:Ամերիկյան ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան սարսափ կատակերգություն ֆիլմեր
Զահրա Լարի
Զահրա Լարի, գեղասահորդուհի Արաբական Միացյալ Էմիրություններից, ԱՄԷ-ի կրկնակի չեմպիոնուհի։ Նա համարվում է ԱՄԷ-ի առաջին գեղասահորդուհին, ով հանդես է եկել միջազգային մակարդակներում։ Զահրան դավանում է իսլամ, մրցումներին ելույթ է ունենում հիջաբով, սակայն սրանով հանդերձ նա դարձել է առաջին գեղասահորդուհին։ Նա հույս ունի, որ կդառնա ոգեշնչման աղբյուր շատ այլ երիտասարդ կանանց համար։
Կենսագրություն
Զահրա Լարին ծնունդով Աբու Դաբիից է։ Նրա մայրիկը ծնունդով Հյուսիսային Կարոլինայից է և ընդունել է իսլամը նախքան Ատլանտայի համալսարանում հորը հանդիպելը։ Զահրան որոշել է գեղասահքով զբաղվել 11 տարեկանից՝ դիտելով «Սառույցի արքայադուստրը» ֆիլմը։ Այժմ նա սովորում է Աբու Դաբիի համալսարանում, որտեղ ուսումնասիրում է հիգիենա և շրջակա միջավայրի անվտանգություն, թեև հույս ունի շարունակել կարիերան գեղասահքում՝ դառնալով մարզիչ։ 2017 թվականին ընդգրկվել է Nike, Inc.-ի գովազդում՝ մուսուլման կանանց մասնակցությամբ։
Վաղ կարիերա
Լարին չմուշկների վրա առաջին անգամ կանգնել է 13 տարեկանում Զայեդ Սպորտ Սիթիում։ Թեև մայրը սկզբում աջակցում էր նրան, որոշ ժամանակ անցավ, մինչև հայրը թույլատրեց նրան մասնակցելու մրցույթներին, քանի որ նախընտրում էր, որ աղջիկը շարունակի սահել միայն որպես հոբբի։ Սակայն, երբ տեսավ, թե որքան է աղջիկը տարված սպորտով, նա տվեց իր համաձայնությունը ։
2011-2012 մրցաշրջան
Միջազգային դեբյուտը պատանեկան մակարդակում տեղի ունեցել 2011-2012 մրցաշրջանում՝ Կանացեիում՝ Եվրոպայի գավաթի առաջնությանը։ Նա հիջաբի վարձակալության պատճառով տուգանք ստացավ, քանի որ այն հագուստի մաս չէր կազմում, ինչպես պահանջում էր Չմշկասահորդների միջազգային միությունը։ Սակայն քննարկելով հարցը Չմշկասահորդների միջազգային միության հետ՝ նրանք փոխեցին կարգը՝ թույլ տալով մրցույթներում հանդես գալ գլխաշորերով ։
Ձմեռային ունիվերսիադա-2019
Լարին մասնակցել է Ռուսաստանի Կրասնոյարսկ քաղաքում կայացած Ձմեռային ունիվերսիադա-2019-ին և և դարձել ԱՄԷ-ից առաջին գեղասահորդուհին, ով մասնակցել է Ձմեռային ունիվերսիադային ։ Կարճ ծրագրում նա վաստակել է 24,90 միավոր, ինչի արդյունքում էլ հնարավորություն չի ունեցել հայտնվելու եզրափակչում ։
Ծանոթագրություններ
Կատեգորիա:Չեմպիոններ
Կիրիլ Աֆանասև
Կիրիլ Աֆանասև (Кири́лл Афана́сьев, ), ռուս ճարտարապետ, պրոֆեսոր, արվեստագիտության դոկտոր, ԽՍՀՄ Ճարտարապետների միության հիմնադիր անդամ։
Կենսագրություն
Կ. Աֆանասևը ծնվել է Օրանիենբաում քաղաքում՝ ցարական բանակի սպայի ընտանիքում։ 1918 թվականից նա ապրել է Մոսկվայում։
1930 թվականին ավարտել է Բարձրագույն գեղարվեստա-տեխնիկական ինստիտուտի ճարտարապետության ֆակուլտետը (Ա. Վեսնինի արհեստանոց), եղել է Ժամանակակից ճարտարապետների միավորման անդամ։ Ուսումնառության հետ համատեղ և ուսումն ավարտելուց հետո աշխատել է Մ. Գինզբուրգի ճարտարապետական ​​արվեստանոցում։ 1932 թվականին տեղափոխվել է Մոսկվայի խորհրդի ​​Ի. Ժոլտովսկու 1-ին ճարտարապետական ​​ստուդիան։
1934-38 թվականներին ըստ Կ. Աֆանասևի նախագծի և վերահսկողությամբ կառուցվել է 10 հարկանի բնակելի շենք «Գեոդեզիա» գործարանի համար, որն այդ ժամանակ ամենամեծ շինությունն էր Զամոսկվորեչեում։ Նույն 1930-ական թվականներին Կ. Աֆանասևը կառուցել է Յարոսլավլի մանկավարժական ինստիտուտի շենքը, տաղավարները Համամիութենական գյուղատնտեսական ցուցահանդեսի տաղավարները (մասնավորապես՝ թիվ 31 «Երկրաբանություն» տաղավարը (նախկինում՝ «Կտավատի և այլ պտղաբուծական մշակաբույսեր»), և իրականացրել է Կասպիյսկ նոր քաղաքի նախագծումը։
Հայրենական մեծ պատերազմի տարիներին նա աշխատել է գերմանացիներից ազատագրված քաղաքների կենսական գործառույթների ապահովման ուղղությամբ (Կրասնոդար, Նովոռոսիյսկ, Տուապսե և այլն)։
Պատերազմից հետո աշխատել է ԽՍՀՄ շինարարության և ճարտարապետության ակադեմիայի պատմության և տեսության ինստիտուտում, զբաղվել է քաղաքային կենտրոնների վերակառուցմամբ, որոնցից էին Ստալինգրադը, Սոֆիան (Բուլղարիա), Կոստրոման, Լուգանսկը։ Դիզայնի հետ մեկտեղ զբաղվել է մանկավարժական (1935 թվականից` Մոսկվայի ճարտարապետական ​​ինստիտուտի պրոֆեսոր, արվեստագիտության դոկտոր` 1954 թվականից) և գիտական ​​գործունեությամբ։ 1955 թվականին դարձել է ԽՍՀՄ ճարտարապետների միության հիմնադիր անդամ։
2001 թվականին նրան շնորհվել է Մոսկվայի ճարտարապետների միության «Ոսկե հատում» մրցանակ։
Մահացել է 2002 թվականին, թաղված է Մոսկվայի Գոլովինսկու գերեզմանատանը ։
1938 թվականից մինչև իր մահը Կ. Աֆանասեևն ապրում էր Պյատնիցկայա փողոցում իր կառուցած տանը։
Մատենագրություն
Հրապարակել է մի շարք հոդվածներ, մենագրություններ և գրքեր` ճարտարապետության տեսության և պատմության մասին։
Գրականություն
Կատեգորիա:Ռուս ճարտարապետներ Կատեգորիա:Արվեստագիտության դոկտորներ
Օվսաննա Սարգիսբեկյան
Կենսագրություն
Օվսաննա Սարգիսբեկյանը ծնվել է 1897 թվականի օգոստոսի 10-ին Շամախիում։ 1917 թվականին ավարտել է Սանկտ Պետերբուրգի օրիորդաց գիմնազիան։ 1918 թվականից աշխատել է Դոնի Ռոստովի ռուսական, 1925 թվականից` Բաքվի հայկական, իսկ 1936 թվականից` Ստեփանակերտի թատրոններում ։
Մահացել է 1989 թվականի ապրիլի 30-ին Բաքվում ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի դերասանուհիներ
Լանջանիստ
Լանջանիստ, գյուղ Հայաստանի Հանրապետության Արարատի մարզի Արարատի տարածաշրջանում, Ուրցաձոր համայնքում։ Գտնվում է մարզկենտրոնից 43 կմ հեռավորության վրա։
Պատմություն
Գյուղը հիմնադրվել է 1831 թվականին։ Նախնիները եկել են Պարսկահայաստան նահանգի Ղարադաղի գյուղերից։ Նախկինում ունեցել է Գադիլի, Խդըրլի, Կադիլի, Կատրլու, Ղադրլու անվանումները։ 1968 թվականի հուլիսի 3-ին ՀԽՍՀ գերագույն խորհուրդը գյուղը անվանափոխել է «Լանջանիստ»։ Եղել է Երևանի նահանգի Երևանի գավառի մեջ։ Գյուղից հյուսիս գտնվում է հին ավերված եկեղեցու մնացորդներ։ Գյուղը գտնվում է Կատարասարի լեռների լանջին՝ բարձրադիր վայրում, ունի առողջարար կլիմա։ Տեղադրված է ծովի մակարդակից 1815 մ բարձրության վրա։ Գյուղից 3 կմ հարավ-արևմուտք կա 9-13-րդ դդ. գյուղատեղի, 7 կմ հյուսիս՝ «Երանոս» (9-16-րդ դդ.), 1 կմ հյուսիս՝ «Հին գյուղատեղ» (13-19-րդ դդ.), 7 կմ հյուսիս-արևելք՝ Ներքին Արմիկ (10-15-րդ դդ.), 1,5 կմ հյուսիս-արևմուտք՝ «Սպիտակ վանք» (13-17-րդ դդ.) գյուղատեղիներ։ «Սպիտակվանք» գյուղատեղիում կա համանուն եկեղեցի (1301), «Ներքին Արմիկ» գյուղատեղիում Արմիկի Սուրբ Ստեփանոս եկեղեցական համալիրը (13-14-րդ դդ.), «Հին գյուղատեղ» գյուղատեղիում՝ Սուրբ Աստվածածին մատուռը (17-19-րդ դդ.)։
Կլիման
Կլիման բարեխառն լեռնային է։ Ձմեռը տևական է, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Հունվարյան միջին ջերմաստիճանը տատանվում է -8-ից -12 °C, հուլիսյան միջինը՝ 15-ից 18 °C։ Բնական լանդշաֆտները սևահողային տափաստաններն են։ Ագրոկլիմայական տեսակետից ընկած է մասնակի ոռոգման գոտում։
Բնակչություն
Ըստ ՀՀ 2011 թվականի մարդահամարի արդյունքների` Լանջանիստի մշտական բնակչությունը կազմել է 190, առկա բնակչությունը` 176 մարդ ։ Բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի առկա 115 տնտեսություն։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 1489 հա։ Պահուստային հողերը օգտագործվում են հիմնականում որպես արոտավայրեր՝ 1300 հա։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Սան Գաբրիել (Բաիա)
Սան Գաբրիել (São Gabriel), համայնք Բրազիլիայում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Իրեսե գավառի կազմի մեջ։ Բնակչությունը կազմում է 18 797 մարդ՝ 2006 թվականի տվյալներով։ Գրավում է 1 156,798 կմ2 տարածք։ Բնակչության խտությունը՝ 16,2 մարդ/կմ²։ Քաղաքի տոնը նշվում է հուլիսի 27-ին։
Պատմություն
Քաղաքը հիմնադրվել է 1985 թվականի փետրվարի 25-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ասյա Սիմոնյան
Ասյա Հովհաննեսի Սիմոնյան, խորհրդային հայ դերասանուհի։
Կենսագրություն
Ասյա Սիմոնյանը ծնվել է 1925 թվականին։ 1959 թվականին ավարտել է Երևանի թատերական ինստիտուտը։ 1961 թվականից` Ստեփանակերտի, իսկ 1978 թվականից Կիրովականի (այժմ` Վանաձոր) թատրոնների դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի հայ դերասաններ
Լանջազատ
Լանջազատ, գյուղ Հայաստանի Արարատի մարզում, մայրաքաղաք Երևանից 20 կմ հարավ-արևմուտք, իսկ մարզկենտրոն Արտաշատից՝ 18 կմ հյուսիս-արևելք, Գեղամա լեռների հարավարևմտյան փեշերին։
Անվանում
«Ջանաթլու»-ն թաթարերեն բառ է, որը նշանակում է «դրախտավայր»։ Գյուղը 1831 թվականին գտնվում էր Երևանի նահանգի Երևանի գավառի մեջ՝ Ազատ գետի հովտում, նրա ստորին հոսանքի աջ ափին։
ՀԽՍՀ Գերագույն խորհրդի 1940 թվականի մարտի 2-ի հրամանագրով գյուղը վերանվանվել է Զովաշեն, հետագայում՝ 1967 թվականի հոկտեմբերի 21-ի հրամանագրով՝ Լանջազատ։
Ավանդություն
Ըստ ժողովրդական ավանդության՝ մեր թվարկությունից առաջ թագավորի աղջիկը ծանր հիվանդ է լինում, հաճախակի տանում են Գառնի՝ բուժվելու։ Մի անգամ ճանապարհին իջանում է Զովաշենի տարածքում հանգստանալու, որտեղ օդը մաքուր էր և զով, իրեն լավ է զգում, ախորժակը բացվում է։ Անմիջապես սուրհանդակ է ուղարկվում թագավորին՝ հայտնելու, որ իր աղջիկ Անահիտը խնդրում է այդ տարածքում ստեղծել բնակատեղի, որն անվանում են Անահտական։